CELEX: 32004D0439
Language: da
Date: 2004-04-29 00:00:00
Title: Kommissionens beslutning 2004/439/EF af 29. april 2004 om vedtagelse af en overgangsforanstaltning til fordel for visse virksomheder i kødsektoren i Malta

30.4.2004             DA                 Den Europæiske Unions Tidende                L 154/91
                              KOMMISSIONENS BESLUTNING
                                         af 29. april 2004
       om vedtagelse af en overgangsforanstaltning til fordel for visse virksomheder i
                                       kødsektoren i Malta
                              (meddelt under nummer K(2004) 1707)
                                       (EØS-relevant tekst)
                                          (2004/439 /EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til traktaten om Tjekkiets, Estlands, Cyperns, Letlands, Litauens, Ungarns,
Maltas, Polens, Sloveniens og Slovakiets tiltrædelse1, særlig artikel 2, stk. 3,
under henvisning til akten vedrørende Tjekkiets, Estlands, Cyperns, Letlands, Litauens,
Ungarns, Maltas, Polens, Sloveniens og Slovakiets tiltrædelse2, særlig artikel 42, og
ud fra følgende betragtninger:
(1)     I Malta har syv kødvirksomheder med høj kapacitet problemer med pr. 1. maj 2004 at
        overholde de relevante strukturelle krav, der er fastlagt i bilag I til Rådets direktiv
        64/433/EØF af 26. juni 1964 om sundhedsmæssige betingelser for produktion og
        afsætning af fersk kød, i bilag A og B til Rådets direktiv 77/99/EØF af 21. december
        1976 om sundhedsmæssige problemer i forbindelse med produktion og markedsføring
        af kødprodukter og visse produkter af animalsk oprindelse og i bilag I til Rådets
        direktiv 94/65/EF af 14. december 1994 om krav til fremstilling og afsætning af hakket
        kød og tilberedt kød.
(2)     De syv virksomheder behøver derfor længere tid til at afslutte forbedringen af deres
        anlæg for at være i fuld overensstemmelse med de relevante strukturelle krav, der er
        fastlagt i direktiv 64/433/EØF, 77/99/EØF og 94/65/EF.
(3)     De syv virksomheder, som på nuværende tidspunkt er langt fremme med
        forbedringerne, har afgivet pålidelige forsikringer om, at de råder over de nødvendige
        midler til at udbedre de resterende mangler inden for en rimelig periode, og har
1
        EUT L 236 af 23.9.2003, s. 17.
2
        EUT L 236 af 23.9.2003, s. 33.
 ---pagebreak--- modtaget en positiv udtalelse fra det maltesiske departement for fødevare- og
veterinærlovgivning under ministeriet for landdistrikter og miljø om de sidste faser af
forbedringsarbejdet.
 ---pagebreak--- (4) Der foreligger for Maltas vedkommende detaljerede oplysninger om manglerne hos de
    enkelte virksomheder.
(5) For at lette overgangen fra den eksisterende ordning i Malta til den ordning, der er
    resultatet af anvendelsen af Fællesskabets veterinærlovgivning, er det derfor som en
    ekstraordinær overgangsforanstaltning berettiget at give Malta, på dette lands
    anmodning, tilladelse til en overgangsordning for de syv virksomheder.
(6) Da der ikke under udvidelsesforhandlingerne blev taget højde for sådanne
    ekstraordinære overgangsforanstaltninger, bør der, efter at denne beslutning er
    vedtaget, ikke efterkommes yderligere anmodninger fra Malta om
    overgangsforanstaltninger vedrørende strukturelle krav til virksomheder, der
    producerer animalske produkter.
(7) Overgangsordningen bør, i betragtning af at forbedringsarbejdet er langt fremme, og at
    der er tale om en ekstraordinær overgangsforanstaltning, kun gælde indtil den 31.
    december 2004 og ikke forlænges derefter.
(8) De i denne beslutning omhandlede virksomheder, der er omfattet af
    overgangsordningen, bør desuden være underkastet de bestemmelser, der finder
    anvendelse på produkter fra virksomheder, som i overensstemmelse med proceduren i
    de relevante bilag i tiltrædelsesakten har fået tilladelse til en overgangsordning for så
    vidt angår strukturelle krav.
(9) De i denne beslutning fastsatte foranstaltninger er i overensstemmelse med udtalelse
    fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
                                         Artikel 1
1.    De strukturelle krav, der er fastsat i bilag I til direktiv 64/433/EØF, bilag A og B til
      direktiv 77/99/EØF og bilag I til direktiv 94/65/EF, finder først anvendelse på de
      virksomheder i Malta, der er anført i bilaget til nærværende beslutning, efter den
      dato, der er angivet for hver enkelt virksomhed, jf. dog betingelserne i stk. 2.
2.    Følgende bestemmelser finder anvendelse på produkter med oprindelse i de i stk. 1
      omhandlede virksomheder:
      –     Så længe de i bilaget til denne beslutning anførte virksomheder er omfattet af
            bestemmelserne i stk. 1, må produkter fra disse virksomheder kun
            markedsføres på hjemmemarkedet eller anvendes til videre forarbejdning i
            samme virksomhed uanset markedsføringsdatoen. Dette gælder også for
            produkter med oprindelse i integrerede kødvirksomheder, hvor en del af
            virksomheden er omfattet af bestemmelserne i stk. 1.
      –     Produkterne skal være påført et særligt sundhedsmærke.
 ---pagebreak---                                             Artikel 2
Denne beslutning finder anvendelse med forbehold af, at traktaten om Tjekkiets, Estlands,
Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse
træder i kraft, og da fra datoen herfor.
                                            Artikel 3
Denne beslutning er rettet til medlemsstaterne.
Udfærdiget i Bruxelles, den 29. april 2004.
                                             På Kommissionens vegne
                                             David BYRNE
                                             Medlem af Kommissionen
 ---pagebreak---                                                  BILAG
Kødvirksomheder omfattet af overgangsordningen
                                                                Sektor: Kød
   Veterinært
                                                          Virksomhedernes aktivitet       Overgangs-
    autorisa-
               Virksomhedens navn og adresse       Fersk kød,                             ordningen
      tions-                                                       Kød-       Hakket kød,
                                                    slagtning,                             udløber
    nummer                                                       produkter tilberedt kød
                                                   opskæring
     MP003                                              x            x              x
              Chef Choice, Triq il-Latmija,
1.                                                                                        31.12.2004
              Zabbar
     MP004                                              x            x              x
2.            Prime Ltd, Mgieret Road, Marsa                                              31.12.2004
     MP005                                              x            x              x
              Dewfresh Products, Pastoral
3.            House, Prince Albert Street,                                                31.12.2004
              Albertown, Marsa
     MP006                                              x            x              x
              Jolly Ltd, A52, Industrial Estate,
4.                                                                                        31.12.2004
              Marsa
     MP007                                              x            x              x
              E & M Meats
5.                                                                                        31.12.2004
              Cospicua Road, Zejtun
     MP008                                              x            x              x
              Mosta Bacon, 115, Hope Street,
6.                                                                                        31.12.2004
              Mosta
     MP010                                              x            x              x
              Tenderfresh, A25A, G. Garibaldi
7.                                                                                        31.12.2004
              Street, Marsa